**ГЭР БҮЛ, ХӨДӨЛМӨР, НИЙГМИЙН ХАМГААЛЛЫН ЯАМНЫ**

**2025 ОНЫ 01 ДҮГЭЭР САРЫН ҮЙЛ АЖИЛЛАГААНЫ ТАЙЛАН**

*2025 оны 01 дүгээр сарын 31-ний өдөр*

|  |  |  |  |  |  |
| --- | --- | --- | --- | --- | --- |
| **№** | **Хийсэн ажил /чиглэлээр/** | **Гүйцэтгэсэн ажлын төрөл**  **дараахь 4-н аль нэгийг сонгож (**√ **) тэмдэглэгээ хийх** | | | |
| **Тулгамд-сан ажил** | **УИХ, ЗГ-т өргөн барьсан** | **Салбарын хүрээнд хийгдсэн** | **Шинэлэг ажил** |
| **I** | **Хууль эрх зүйн орчинг боловсронгуй болгох чиглэлээр** | | | | |
| 1. | Монгол Улсын 2026 оны улсын хөгжлийн төлөвлөгөөнд гэр бүл, хөдөлмөр, нийгмийн хамгааллын салбарт хэрэгжүүлэх арга хэмжээний санал, салбарын өнөөгийн нөхцөл байдал, дунд хугацааны чиг хандлага, 2019-2023 оны тоон мэдээллийг нэгтгэн боловсруулав. |  |  | √ |  |
| 2. | -Гэр бүлийг дэмжих тухай хуулийн үзэл баримтлалын төсөлд Хууль зүй, дотоод хэргийн яамнаас ирсэн саналыг тусган 2025 оны 01 дүгээр сарын 07-ны өдрийн 01/27 дугаартай албан бичгээр хүргүүлсэн. Үзэл баримтлалыг сайдаар албажуулан батлуулахаар ХЗДХЯ-нд 2025 оны 01 дүгээр сарын 29-ний өдөр хүргүүлсэн.  -Гэр бүлийг дэмжих тухай хуулийн төслийн холбогдох зардлын тооцооллыг хийсэн бөгөөд дэд ажлын хэсгийн гишүүд хуулийн төслийн бүлэг тус бүр дээр ажиллаж байна. |  |  | √ |  |
| 3. | Хүүхэд, гэр бүлийн нийгмийн ажилтанд нийгмийн ажлын үйлчилгээ явуулах эрх, мэргэшлийн зэрэг олгох, хүчингүй болгох журмыг ГБХНХ-ын сайдын 2025 оны А/11 дүгээр тушаалаар баталсан. Уг журмыг Захиргааны хэм хэмжээний актын нэгдсэн санд бүртгүүлэхээр ХЗДХЯ-нд 2025 оны 01 дүгээр сарын 17-ны өдрийн 01/167 дугаар албан бичгээр хүргүүлсэн. |  |  | √ |  |
| 4. | Цахим орчинд хүүхдийг хориотой болон хүүхдэд хортой агуулгаас урьдчилан сэргийлэх, хамгаалах журмын төслийг хянаж, ЦХИХХ-ын, ГБХНХ-ын, ХЗДХ-ийн сайдын хамтарсан тушаалаар батлуулахаар бэлтгэж байна. |  |  | √ |  |
| 5. | Ахмад настны тухай болон Хөдөлмөрийн тухай хуульд орсон нэмэлт, өөрчлөлт 2025 оны 01 дүгээр сарын 01-ний өдрөөс хэрэгжиж эхэлсэнтэй холбогдуулан төрийн жинхэнэ алба болон төрийн үйлчилгээний албан тушаалд өндөр насны тэтгэвэр тогтоолгосон иргэнийг авч ажиллуулсан тохиолдолд Төрийн албаны тухай хуульд заасан нэмэгдлүүдийг олгох эсэх, Төрийн албаны зөвлөлийн 2020 оны 12 дугаар сарын 25-ны өдрийн “Өндөр насны тэтгэвэртэй холбогдох зарим асуудлын тухай” 07 дугаар зөвлөмжийг мөрдөх эсэх талаар нэгдсэн шийдвэр гаргах саналыг Төрийн албаны зөвлөлд хүргүүлэв. |  |  | √ |  |
| 6. | “Нэгдсэн Үндэстний Байгууллагын Хөгжлийн бэрхшээлтэй хүмүүсийн эрхийн хорооноос Монгол Улсад ирүүлсэн зөвлөмжийг 2025-2031 онд хэрэгжүүлэх үйл ажиллагааны төлөвлөгөө батлах тухай” Засгийн газрын тогтоолын төслийг боловсруулан танилцуулга, холбогдох материалын хамт Засгийн газрын гишүүдэд хүргүүлж, ирсэн саналыг тусган ажиллаж, Засгийн газрын хуралдаанд хэлэлцүүлэхээр хүргүүллээ. |  | √ |  |  |
| 7. | -Гэр бүл, хөдөлмөр, нийгмийн хамгааллын сайдын 2025 оны 01 дүгээр сарын 28-ны өдрийн А/22 тоот тушаалаар Хөгжлийн бэрхшээлтэй хүний эрхийн тухай хуулийн шинэчилсэн найруулгын төсөл, Саадгүй байдал, хүртээмжийн тухай анхдагч хуулийн төсөл, Дохионы хэлний тухай анхдагч хуулийн төсөл, Бие даан амьдрах, нөхөн сэргээх үйлчилгээний тухай анхдагч хуулийн төсөл, Туслах хэрэгсэл ба технологийн үндэсний стратегийн төслийг боловсруулах ажлын хэсгийг тус тус байгуулсан.  -Хөгжлийн бэрхшээлтэй хүний эрхийн тухай хуулийн шинэчилсэн найруулгын төслийн зардлын тооцоо, хуулийн хэрэгжилтийн үр дагаврын шинжилгээ, үр нөлөөний судалгааг шинэчлэн боловсруулж байна. Энэ хүрээнд хуулийн төслийг 2 удаа төрийн бус байгууллагын төлөөлөлд хэлэлцүүллээ. |  |  | √ |  |
| 8. | -Цагаан сар, Үндэсний баяр наадмын өдрүүдтэй холбоотой нийтээр амрах баярын өдрүүдэд зохицуулалт хийх талаар танилцуулга, Засгийн газрын хуралдааны тэмдэглэлийн төслийг боловсруулан Засгийн газрын эрхлэх газарт хүргүүлсэн.  Засгийн газрын 2025 оны 1 дүгээр сарын 29-ний өдрийн хуралдаанаар нийтээр амрах баярын өдрүүдэд зохицуулалт хийх талаар хэлэлцээд, Хөдөлмөрийн тухай хуульд нэмэлт оруулахыг дэмжсэн. |  | √ |  |  |
| 9. | Хөдөдмөрийн аюулгүй байдал, эрүүл ахуйн тухай хуулийн шинэчилсэн найруулгын төслийг боловсруулах ажлын хэсгийг Гэр бүл, хөдөлмөр,нийгмийн хамгааллын сайдын 2025 оны А/21 дүгээр тушаалаар баталж, хуулийн төслийг боловсруулан ажиллаж байна. |  |  | √ |  |
| 10. | Хөдөлмөр, нийгмийн түншлэлийн гурван талт Үндэсний хорооны бүрэлдэхүүнийг шинэчлэн батлуулахаар талуудаас санал авч, Ерөнхий сайдын захирамжийн төсөл, танилцуулга, албан тоотын төслийг бэлтгэж байна. |  |  | √ |  |
| 11. | Зуны цагийн хуваарьт шилжих зохицуулалтын талаар танилцуулга бэлтгэв. |  |  | √ |  |
| 12. | 2025 онд хэрэгжүүлэх Хөдөлмөр эрхлэлтийг дэмжих үйл ажиллагааны төслийг боловсруулж Хөдөлмөр эрхлэлтийн үндэсний зөвлөлөөр хэлэлцүүлж батлуулахаар ажиллаж байна. Бэлтгэл ажлын хүрээнд Яамны газрууд, ХХҮЕГ болон аймаг, дүүргийн газар хэлтсүүд, МАОЭНХ, МҮЭХ, МҮХАҮТ-ийн төлөөллүүдэд хэлэлцүүлэг хийж, санал хүсэлтийг сонслоо. |  |  | √ |  |
| 14. | “Цэргийн алба хаагчийн мэргэшлийн зэргийн нэмэгдлийн хэмжээ, нэмэгдэл олгох журмыг шинэчлэн батлах тухай” Засгийн газрын тогтоолын төсөлд санал хүргүүлэв. Уг тогтоолын төсөлтэй холбогдуулан мэргэшлийн зэрэгтэй холбоотой холбогдох хууль эрхзүйн зохицуулалт болон нэр томьёоны ялгаатай байдлын талаарх танилцуулгыг бэлтгэж хүргүүлэв. |  |  | √ |  |
| 15. | Нийгмийн халамжийн тухай хуулийн шинэчилсэн найруулгын төслийг боловсруулах ажлын хэсгийн хурлыг 2025.01.16-ны өдөр зохион байгуулав. Хуралд ГБХНХЯ-ны Төрийн нарийн бичгийн дарга болон холбогдох газар, хэлтсийн дарга, мэргэжилтнүүд болон ХХҮЕГ-ын холбогдох дарга нар оролцлоо. Ажлын хэсгийн хурлаар хуулийн төслийн эхний боловсруулсан хувилбартай танилцаж сайжруулах санал, дүгнэлт болон цаашид хийх ажлын талаар ярилцлаа. |  |  | √ |  |
| 16. | Нийгмийн халамжийн тэтгэвэр, байнгын асаргаа шаардлагатай хөгжлийн бэрхшээлтэй хүүхдэд олгох тэтгэмжийн хэмжээг шинэчлэн тогтоох, тогтоолд өөрчлөлт оруулах тухай” Засгийн газрын тогтоолыг 2024 оны 12 сарын 25-ны өдрийн 247 дугаар тогтоолоор батлуулав. Мөн “Насны хишиг олгох журам”ыг ЗГ-ын 2024 оны 244 дүгээр тогтоолоор, “Ахмад настны асрамжийн үйлчилгээ шинээр үзүүлэх, барилга байгууламж барих аж ахуйн нэгж, байгууллагад төрөөс нэг удаагийн дэмжлэг үзүүлэх журам"-ыг ЗГ-ын 245 дугаар тогтоолоор батлагдан албажиж legalinfo-д орсон. |  | √ |  |  |
| 17. | Нийгмийн халамжийн тэтгэвэр, тэтгэмж, олгох процессыг иргэдэд хүндрэл, чирэгдэлгүй болгох, хэрэгжилтийн явцад тулгамдаж буй зарим асуудлыг сайжруулах зорилгоор Монгол Улсын Засгийн газрын 2021 оны 362 дугаар тогтоолын хавсралтаар батлагдсан “Нийгмийн халамжийн тэтгэвэр, тэтгэмжийн хугацаа, олгох журам”-д оруулах нэмэлт, өөрчлөлтийн тогтоолын төсөлд яамдаас ирсэн саналыг тусган эцэслэн боловсруулж байна. |  |  | √ |  |
| 18. | Олон нийтийн оролцоонд түшиглэсэн халамжийн үйлчилгээ үзүүлэх аргачлал, заавар, үйлчилгээний чанарт тавигдах шалгуур, үйлчилгээ үзүүлэх журам, Олон нийтийн оролцоонд түшиглэсэн халамжийн үйлчилгээ үзүүлэх иргэн, аж ахуйн нэгж, төрийн бус байгууллагатай хийх гэрээний загвар, үнэ тарифын журмын төслийг боловсруулан ажиллаж байна. |  |  | √ |  |
| 19. | Хүнсний эрхийн бичиг олгох журмын нэмэлт, өөрчлөлтийн төслийг ХХҮЕГ-ын холбогдох мэргэжилтнүүдтэй хамтран эцэслэн боловсруулсан. |  |  | √ |  |
| 20. | Ахмад настны тухай хуулийн 7 дугаар зүйлийн 7.3.1-т заасныг үндэслэн Гэр бүл, хөдөлмөр, нийгмийн хамгааллын сайд, Эрүүл мэндийн сайдын 2024 оны 12 дугаар сарын 17-ны өдрийн “Журам батлах тухай” (Ахмад настанд үйлчилгээ үзүүлэх иргэн, аж ахуйн нэгж, төрийн бус байгууллагыг сонгон шалгаруулах журам) А/75, А514 дүгээр хамтарсан тушаал, мөн өдрийн “Журам батлах тухай” (Ахмад настанд цогц үнэлгээ хийх, тусламж, үйлчилгээ үзүүлэх журам) А/76, А/515 дугаар хамтарсан тушаалыг тус тус баталсан.  Дээрх хамтарсан тушаалуудыг Хууль зүй, дотоод хэргийн яаманд хүргүүлэн Захиргааны хэм хэмжээний актын улсын нэгдсэн санд 2025 оны 01 дүгээр сарын 24-ний өдрийн 7086, 7087 дугаарт бүртгүүлэв. |  |  | √ |  |
| 21. | -Хөгжлийн бэрхшээлтэй хүний эрхийн тухай хуулийн хүрээнд халамжийн сангаас олгож байгаа хөнгөлөлт, тусламжийн хэрэгжилтийг сайжруулах зорилгоор протез, ортопедийн болон тусгай хэрэгслийн жишиг үнийн тооцоо судалгааг хийж, Сангийн яаманд хүргүүлэхээр бэлтгэж байна.  -“Хөгжлийн бэрхшээлтэй хүнд хөнгөлөлт, тусламж үзүүлэх тухай” Засгийн газрын тогтоолын төсөлд яамд, төрийн болон төрийн бус байгууллагаас ирүүлсэн саналыг нэгтгэж тусгаж боловсруулсан. |  |  | √ |  |
| 22. | УИХ-аас 2024.06.05-ны өдөр баталсан Ахмад настны тухай хуульд нэмэлт, өөрчлөлт оруулах тухай хуульд Насны хишгийн хэмжээг Засгийн газраас тогтоохоор заасанд нийцүүлэн 2025 оны 01 сарын 29-ний өдрийн Засгийн газрын хуралдаанаар "Тогтоолын хавсралтад нэмэлт, өөрчлөлт оруулах тухай" (насны хишгийн хэмжээг батлах) тогтоолыг хэлэлцүүлэн батлууллаа. |  | √ |  |  |
| 23. | Хяналт шалгалтын үйл ажиллагаанд хэрэглэгддэг 07.1.1 кодтой хөдөлмөрийн харилцааг шалгах хяналтын хуудас дахь Хөдөлмөрийн тухай хуулийн 145 дүгээр зүйлийн 145.4 “өмчийн төрөл, хэлбэрээс үл хамаарч 50 ба түүнээс дээш ажилтантай аж ахуйн нэгж, байгууллага нийт ажлын байрныхаа 2 хувиас доошгүй орон тоонд Ахмад настны тухай хуулийн 3 дугаар зүйлд заасан хүнийг газрын доор болон хөдөлмөрийн хортой, халуун, хүнд нөхцөлтэй ажлын байрнаас бусад ажлын байранд ажиллуулна” заалтыг нэмж оруулахаар сайдын тушаалын төсөлд санал авч байна. |  |  | √ |  |
| **II** | **Бодлого төлөвлөлтийг сайжруулах чиглэлээр** | | | | |
| 24. | -“Монгол гэр бүлийн харилцааны өнөөгийн байдал, өөрчлөлт” 2024 судалгааны маягтад нэмж тусгах саналыг ХНХСҮСИ-д хүргүүлсэн. Мөн АНУ, Казахстан, БНСУ, Япон улсад суугаа Элчин сайдад хамтран ажиллах хүсэлт хүргүүлсэн.  - E-Family платформын бэлтгэл ажлын хүрээнд гэр бүлийн цэсэд орох үйлчилгээний жагсаалтыг бэлтгэсэн. |  |  | √ |  |
| 25. | Төрийн албаны зөвлөлөөс 21 аймгийн суманд үйл ажиллагаа явуулж байгаа төрийн байгууллагуудад хяналт шалгалт хийх, албан хаагчдад төрийн албаны шинэтгэлийн талаар мэдээлэл, сургалт зохион байгуулах, мэргэшил арга зүйн зөвлөгөө өгөх, зөвлөн туслах ажлыг 2025 оны 2, 3 дугаар сард зохион байгуулахаар төлөвлөн, бэлтгэл ажлыг хангаж буйтай холбогдуулан төрийн албан хаагчийн цалин хөлс, нийгмийн баталгааны талаар танилцуулга мэдээлэл бэлтгэж хүргүүлэв. |  |  | √ |  |
| 26. | 2025 оны 01 дүгээр сард батлагдсан “Хавсарсан, хүнд хэлбэрийн хөгжлийн бэрхшээлтэй, байнгын асаргаа шаардлагтай хүүхдүүдэд сар бүл олгож буй асаргааны мөнгөн тэтгэмжийг 2025 онд 30 хувиар нэмэгдүүлэн олгох тухай” тогтоолын хэрэгжилтийг ханган ажиллах чиглэлээр Эрүүл мэндийн болон Хөдөлмөр нийгмийн хамгааллын сайдын 2021 оны А/807, А/216 дугаар хамтарсан тушаалаар баталсан “Байнгын асаргаа шаардлагатай 0-16 хүртэлх насны хөгжлийн бэрхшээлтэй хүүхдийн өвчин гэмтлийн жагсаалт, шалгуур үзүүлэлт”-ээс хавсарсан, хүнд хэлбэрийг тодорхойлох ажлын хэсгийг байгуулан ажиллалаа.  Ажлын хэсгийн бүрэлдэхүүнд Эрүүл мэндийн яамны дэргэдэх мэргэжлийн салбар зөвлөл, төрийн болон төрийн бус байгууллага, судлаачдын төлөөлөл орж ажиллан, өвчин гэмтлийн жагсаалт, шалгуур үзүүлэлтийн төслийг боловсруулан хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын салбар комисс, төрийн бус байгууллага, эцэг эхчүүдийн төлөөлөлд танилцуулан саналыг тусган ажиллаж байна. |  |  | √ |  |
| 27. | -Хөгжлийн бэрхшээлтэй хүний эрхийг хангах үндэсний зөвлөлөөс Боловсролын яам, Сангийн яам, Хот байгуулалт, барилга, орон сууцжуулалтын яам, Цахим хөгжил, инноваци, харилцаа холбооны яам, Соёл, спорт, аялал жуулчлал, залуучуудын яам, Эрүүл мэндийн яам зэрэг нийт 6 яамны хөгжлийн бэрхшээлтэй хүний эрхийг хангах чиглэлээр хийсэн үйл ажиллагаа болон дэд зөвлөлийн тайланг сонсох сонсголыг 2025 оны 01 дүгээр сарын 09-23-ны өдрүүдэд зохион байгууллаа. Сонсголын үеэр тухайн салбарын хууль тогтоомж, бодлого Хөгжлийн бэрхшээлтэй хүний эрхийн тухай конвенцид нийцэж байгаа эсэх, энэ чиглэлээр зарцуулсан хөрөнгө, төрийн бус байгууллагатай хамтран ажиллаж байгаа байдал, салбарын барилга байгууламж, үйл ажиллагааг хөгжлийн бэрхшээлтэй хүнд хүртээмжтэй болгох, ажиллагчдын ойлголт, хандлагыг өөрчлөх чиглэлээр хийх байгаа ажил зэрэг нийтлэг асуудлын хүрээнд илтгэгч гишүүд болон ажиглагч гишүүд асуулт асууж, холбогдох яамд хариулт өглөө.  -Сонсголын үеэр танилцуулсан зөвлөмж, хэлэлцүүлгийн үр дүнд үндэслэн цаашид тухайн салбарт хөгжлийн бэрхшээлтэй хүний эрхийг хангах чиглэлээрх авч хэрэгжүүлэх арга хэмжээний талаар зөвлөмж, албан даалгаврыг боловсруулж, Хөгжлийн бэрхшээлтэй хүний эрхийг хангах үндэсний зөвлөлийн хурлаар батлуулан хэрэгжилтийг ханган ажиллана. |  |  | √ |  |
| 28. | Олон улсын хөгжлийн бэрхшээлтэй иргэдийн эрхийн өдрийн хүрээнд зохион байгуулсан “Хөгжлийн бэрхшээлтэй хүний эрх, оролцоо-2024” үндэсний чуулганаас гарсан зөвлөмжийг эцэслэн холбогдох байгууллагуудад хүргүүллээ. |  |  | √ |  |
| 29. | Байгууллагын хөдөлмөрийн дотоод журамд олон улсын гэрээ, конвенц, дотоодын хууль тогтоомжид нийцүүлэн хөгжлийн бэрхшээлтэй хүний эрхийн чиглэлээр зайлшгүй тусгах агуулга, арга хэмжээг боловсруулан нэгдсэн зөвлөмжийн төслийг эцэслэн боловсрууллаа. |  |  | √ |  |
| 30. | ЮНЕСКО-ийн Монголын үндэсний комисстой хамтран 2025 онд хэрэгжүүлэх төслийн саналыг хүргүүлсэн |  |  | √ |  |
| 31. | АШУҮИС-ийн Нийгмийн эрүүл мэндийн сургуулиас “Хөгжлийн бэрхшээлтэй хүүхэдтэй гэр бүлийн амьдралын чанар” сэдэвт судалгааг хийхтэй холбогдуулан Хөвсгөл, Өвөрхангай, Дархан, Өмнөговь, Увс, Баян-Өлгий, Хэнтий, Сүхбаатар зэрэг 8 аймгийн Засаг даргын тамгын газарт болон Хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын комисст дэмжлэг үзүүлж, хамтран ажиллах тухай албан бичгийг хүргүүллээ. |  |  | √ |  |
| 32. | Салбарын хэмжээнд 2016-2022 онд барилга байгууламжийн дэд бүтцийн болон мэдээллийн хүртээмжийн үнэлгээ хийлгэсэн байгууллагуудад өгсөн зөвлөмжийн хэрэгжилтийг нэгтгэн дүгнэх ажлыг зохион байгуулж байна. |  |  | √ |  |
| 33. | Хөгжлийн бэрхшээлтэй иргэдийн талаарх статистикийн мэдээллийн сан байгуулах хүрээнд бүртгэлийн маягтыг шинэчлэн боловсруулахаар ЦИӨБГ-тай хамтран ажиллаж байна. |  |  | √ |  |
| 34. | Гэр бүл, хөдөлмөр, нийгмийн хамгааллын яамны Жендэрийн салбар зөвлөлийн хурлыг тус яамны Төрийн нарийн бичгийн дарга ахалж, яамны газар, хэлтэс, харьяа агентлагийн дарга, иргэний нийгмийн байгууллагын төлөөлөл зэрэг 21 гишүүнтэй ажилладаг. Уг салбар зөвлөлийн хурал 2025 оны 01 дүгээр сарын 14-ний өдөр зохион байгуулагдаж, Жендэрийн эрх тэгш байдлыг хангах салбар дундын стратеги, Салбарын жендэрийн бодлогын хэрэгжилтийн талаар хэлэлцэж, 2025 онд хэрэгжүүлэх үйл ажиллагааны талаар санал солилцлоо. Хурлаас салбарын жендэрийн бодлогыг шинэчлэн боловсруулах хүрээнд хэрэгжилтийн тайланд хяналт үнэлгээ хийж, дараагийн шатны салбарын бодлогыг боловсруулах, салбар зөвлөлийн 2025 оны төлөвлөгөөг ажлын шугамаар батлахаар шийдвэрлэв. |  |  | √ |  |
| 35. | Засгийн газрын 2024-2028 оны үйл ажиллагааны хөтөлбөрийг хэрэгжүүлэх төлөвлөгөө батлагдсантай холбогдуулан Монгол Улсын урт болон дунд, богино хугацааны бодлогын баримт бичигт туссан салбарын эрхлэх асуудлын чиглэлээр туссан бодлого, арга хэмжээг 2025 оны байгууллагын гүйцэтгэлийн төлөвлөгөөнд тусгах чиглэлээр удирдлагын түвшинд хэлэлцэх, санал солилцох, газар хоорондын төлөвлөлтийн уялдааг хангах зорилгоор яамны газар, хэлтсийн дарга, ахлах шинжээчдийг оролцуулан зохион байгууллаа. Уулзалт, хэлэлцүүлгийн үр дүнд Монгол Улсын урт болон дунд хугацааны бодлогын баримт бичигт туссан салбарын эрхлэх асуудлын чиглэлээр туссан бодлого, арга хэмжээнд үндэслэн Гэр бүл, хөдөлмөр, нийгмийн хамгааллын яамны 2025 оны гүйцэтгэлийн төлөвлөгөө боловсруулалтыг газар хоорондын уялдааг хангаж, арга хэмжээг орхигдуулахгүйгээр хийж гүйцэтгэхээр газрын дарга нарт чиглэл өгч дахин сайжруулж ирүүлэхээр болсон. |  |  | √ |  |
| 36. | Үндэсний бүтээмжийн мастер төлөвлөгөөг боловсруулах ажлын хүрээнд Үндэсний статистикийн хороо, ХНХСҮСИ, ММCG ХХК-ийн судалгааны багийн төлөөлөл болон яамны холбогдох газар, хэлтсийн мэргэжилтнүүдийг оролцуулан уулзалт хэлэлцүүлгийг зохион байгуулж, санал солилцлоо. Энэ хүрээнд хийж хэрэгжүүлэх ажил, холбогдох тооцоо судалгааг боловсруулж, ажлын хэсэг гаргахаар болов. |  |  | √ |  |
| 37. | Жижиг дунд, үйлдвэрийн газартай хамтран хэрэгжүүлэх Хөгжлийн бэрхшээлтэй хүн, гадаадаас эргэн ирсэн иргэн, гарааны бизнес эрхлэгч, бичил үйлдвэрлэл, үйлчилгээ эрхлэгч “Хөгжлийн гүүр” төсөл, Төр, хувийн хэвшлийн түншлэлээр хэрэгжүүлэх “Жоб Цэнтр туршилтын төсөл, хөдөлмөр эрхлэлтийг дэмжих сангаас санхүүгийн дэмжлэг авах хүсэлтэй, хэрэгцээ шаардлагатай болон авсан иргэний бизнес, аж ахуйн төлөвлөлт, хэрэгжилт, тогтвортой үйл ажиллагааг дэмжихэд чиглэсэн санхүүгийн бус цогц үйлчилгээг үзүүлэх “Бизнес инкубаторын төвийн хөтөлбөр”-үүдийг шинээр туршин хэрэгжүүлэх, “Эрэлтэд суурилсан ур чадвар олгох туршилтын төсөл”-г үргэлжлүүлэн хэрэгжүүлэхээр ажиллаж байна. |  |  | √ |  |
| 38. | Хөгжлийн бэрхшээлтэй хүний хөдөлмөр эрхлэлтийн асуудлаарх төрийн байгууллага, төрийн бус байгууллага, иргэдийн төлөөлөл оролцсон уулзалтад “Хөдөлмөр эрхлэлтийн бодлого, хууль эрх зүйн орчны шинэчлэл, төсөл хөтөлбөрийн төлөвлөлт дэх хөгжлийн бэрхшээлтэй хүний хөдөлмөр эрхлэлт”-н талаарх холбогдох мэдээллийг бэлтгэн танилцуулсан. |  |  | √ |  |
| 39. | Нийгмийн халамжийн тухай хуулийн шинэчилсэн найруулгын төслийг боловсруулах судалгааны дэд ажлын хэсгийн хурлыг 2025.01.22-ны өдөр зохион байгуулав. Хуралд МУБИС-ийн Нийгмийн ажлын тэнхимийн багш нар, ГБХНХЯ-ны холбогдох газар, хэлтсийн мэргэжилтнүүд болон ХХҮЕГ-ын мэргэжилтэн, СХД-ийн ХХҮХ-ийн дарга нар оролцлоо. Ажлын хэсгийн хурлаар хуулийн төслийн эхний боловсруулсан хувилбартай танилцаж санал, дүгнэлт болон цаашид хийх ажлын талаар ярилцлаа. Хөгжлийн бэрхшээлтэй иргэдийн төлөөллөөс ажлын хэсэгт орсон хүмүүст мэдээлэл хүргэсэн, ирэхээ мэдэгдсэн байсан ч хуралд давхацсан шалтгаанаар хуулийн хэлэлцүүлэгт ороогүй тул Дэд ажлын хэсгийн даргын зүгээс хөгжлийн бэрхшээлтэй иргэдийн төрийн бус байгууллагын хэлэлцүүлгийг тусад нь дахин хийхээр шийдвэрлэсэн |  |  | √ |  |
| 40. | Нийгмийн халамжийн тухай хуулийн шинэчилсэн найруулгын төслийг 2025.01.29-ний өдөр Аймаг, дүүргийн Хөдөлмөр, халамжийн үйлчилгээний газар, хэлтсийн Нийгмийн халамжийн хэлтэс, албаны дарга нарт танилцуулж, хэлэлцүүлэг хийлээ. Хэлэлцүүлэгт салбарын 90 гаруй албан хаагчид цахимаар оролцов. |  |  | √ |  |
| 41. | Нийгмийн халамжийн тухай хуулийн шинэчилсэн найруулгын төслийг Хөгжлийн бэрхшээлтэй иргэдийн чиглэлээр ажилладаг Төрийн бус байгууллагуудад танилцуулж, санал авах хэлэлцүүлгийг танхимаар болон цахимаар хийлээ. Хэлэлцүүлэгт салбарын 70 гаруй хүн цахимаар, 16 хүн танхимаар оролцов. |  |  | √ |  |
| 42. | Орон гэргүй иргэнийг нийгэмшүүлэх чиглэлээр ажилладаг Олон улсын ВАНГУАРД байгууллагатай цахим хурал хийж, цаашид хамтран ажиллах төлөвлөгөөг хэлэлцэв. |  |  | √ |  |
| 43. | Байнгын асаргаа шаардлагатай хүнд хэлбэрийн хөгжлийн бэрхшээлтэй хүүхдэд олгох асаргааны тэтгэмжийн хэмжээг нэмэгдүүлэхтэй холбогдуулан тэтгэмжид хамруулах хүүхдийн тооцоо судалгааг хийсэн. |  |  | √ |  |
| 44. | Азийн хөгжлийн банктай хамтран хэрэгжүүлэх "Гэр бүлд ээлтэй, хүн төвтэй нийгмийн үйлчилгээг хөгжүүлэх, нийгмийн халамжийн үйлчилгээний тогтолцооны цогц шинэчлэл хийх төсөл"-ийн үндэслэл, тайлбар, үндсэн үйл ажиллагааны мэдээллийг бэлтгэв. |  |  | √ |  |
| 45. | НҮБ-ийн Хүүхдийн сантай 2025 онд хамтран ажиллах төлөвлөгөөний төслийг боловсруулан цахимаар хүргүүлэв. |  |  | √ |  |
| 46. | Салбарын улсын ерөнхий байцаагчийн 2025 оны 01 дүгээр сарын 07-ны өдөр баталсан Цахилгаан, эрчим хүч, дулаан үйлдвэрлэх, түгээх, дамжуулах үйл ажиллагаа эрхэлж буй аж ахуйн нэгж, байгууллагад 08-07/01 дугаартай удирдамж болон Боловсруулах үйлдвэрлэлийн үйл ажиллагаа явуулж буй аж ахуйн нэгж, байгууллагад 08-07/02 дугаартай удирдамжаар тус тус төлөвлөгөөт хяналт шалгалт хийх удирдамжийг боловсруулан хяналт шалгалтыг хэрэгжүүлэх Хөдөлмөр, халамжийн үйлчилгээний ерөнхий газарт 2025.01.10-ны өдрийн 03/76, Нийгмийн даатгалын ерөнхий газруудад 2025.01.10-ны өдрийн 03/77, УБТЗ хувь нийлүүлсэн нийгэмлэгт 2025.01.16-ны өдрийн 08/130 дугаар албан бичгээр тус тус хүргүүлж, тогтоосон хугацаанд хяналт шалгалтын үйл ажиллагааг зохион байгуулж ажиллахыг үүрэг болгосон байна. |  |  | √ |  |
| 47. | Салбарын улсын ерөнхий байцаагчийн 2025 оны 01 дүгээр сарын 07-ны өдөр баталсан Уул уурхай, олборлолт, хуурай замаар хийгдэх ачаа тээврийн үйл ажиллагаа эрхлэгч аж ахуйн нэгж, байгууллагад 08-07/03, Ус хангамж, сувагжилт, хог хаягдлыг хуримтлуулах, түгээх, зайлуулах, боловсруулах, ариутгах чиглэлээр үйл ажиллагаа явуулж буй аж ахуйн нэгж, байгууллагад 08-07/04, Барилга угсралт, барилгын материал үйлдвэрлэлийн чиглэлээр үйл ажиллагаа явуулж буй аж ахуйн нэгж, байгууллагад 08-07/05, Ажилгүйдлийн даатгалын санд 08-07/06 дугаар урьдчилан сэргийлэх хяналт шалгалт хийх удирдамжийг боловсруулан хяналт шалгалтыг хэрэгжүүлэх Хөдөлмөр, халамжийн үйлчилгээний ерөнхий газарт 2025.01.10-ны өдрийн 03/76, Нийгмийн даатгалын ерөнхий газруудад 2025.01.10-ны өдрийн 03/77, УБТЗ хувь нийлүүлсэн нийгэмлэгт 2025.01.16-ны өдрийн 08/130 дугаар албан бичгээр тус тус хүргүүлж, тогтоосон хугацаанд хяналт шалгалтын үйл ажиллагааг зохион байгуулж ажиллахыг үүрэг болгосон байна. |  |  | √ |  |
| 48. | Хяналт, үнэлгээний Үндэсний хорооны 2024 оны 11 дүгээр сарын 29-ний өдрийн 02 дугаар тогтоолоор батлагдсан “Салбарын хяналт шалгалтын 2025 оны төлөвлөгөө”, Гэр бүл, хөдөлмөр, нийгмийн хамгааллын сайдын 2024 оны 12 дугаар сарын 19-ний өдрийн “Хяналт шалгалтын объектыг батлах тухай” А/78 дугаар тушаалаар батлагдсан 2025 онд төлөвлөгөөт хяналт шалгалт хийх 1416 объектыг хөдөлмөрийн хяналтын 68, хөдөлмөрийн эрүүл ахуйн хяналтын 12, нийгмийн хамгааллын хяналтын 13 улсын /ахлах/ байцаагч, нийт 98 байцаагч [www.shilenkhyanalt.gov.mn](http://www.shilenkhyanalt.gov.mn) цахим системд хяналт шалгалтын объектуудыг бүртгэн оруулж, салбарын улсын ерөнхий байцаагч баталсан.  Шилэн хяналтын цахим системд хяналт шалгалтын объектыг угсарч оруулсан мэдээллийг Хяналт, үнэлгээний Үндэсний хороонд хүргүүлсэн. |  |  | √ |  |
| **III** | **Бодлогын хэрэгжилтийг зохицуулах чиглэлээр** | | | | |
| 49. | Хурдан морины уралдаанч хүүхдийн эрх, хамгааллын талаарх мэдээллийг нэгтгэн боловсруулж, ЗГХЭГ болон МУ-ын Шадар сайдын ажлын албанд хүргүүлсэн. |  | √ |  |  |
| 50. | Хүүхдийн эрхийн улсын байцаагчийг бэлтгэх, давтан сургах сургалтбн хөтөлбөр боловсруулах, Хүүхдийн эрхийн хууль зүйн хорооны үйл ажиллагааг эрчимжүүлэх чиглэлээр Хүүхэд, гэр бүлийн хөгжил, хамгааллын ерөнхий газарт 2025 оны 01 саоын 09-ний өдрийн 03/64 тоот албан чиглэл хүргүүлсэн. |  |  | √ |  |
| 51. | Гэр бүл төвтэй хөгжлийн цогц үйлчилгээний тогтолцоог бэхжүүлэх төсөл, Оюуны бэрхшээлтэй ахмад настны асрамжийн 300 ортой төвийн барилга угсралтын ажлын төслийг боловсруулсан. |  |  | √ |  |
| 52. | Сум, хороонд ажиллах хүүхэд, гэр бүлийн нийгмийн ажилтны албан тушаалын жишиг тодорхойлолтын төслийг Төрийн албаны зөвлөлийн ГБХНХЯ-ны дэргэдэх салбар зөвлөлөөс 01 дүгээр сарын 01 дүгээр сарын 16-ний өдрийн 22 дугаар тогтоолоор дэмжсэн. Тогтоолыг мөрдүүлж, зохион байгуулж, хэрэгжилтэд хяналт тавьж ажиллах чиглэлийг 01 дүгээр сарын 16-ны өдөр ХГБХХЕГ-т хүргүүлсэн. |  |  | √ |  |
| 53. | Сум, хорооны нийгмийн ажилтны орон тоог 2024 оны 12 дугаар сарын 25-нд ЗГ-ын 237 дугаар тогтоолоор баталсан. Тогтоолын хэрэгжилтийг хангаж ажиллах талаарх чиглэлийг 2025 оны 01 дүгээр сарын 24-ны өдрийн 02/266 дугаартай албан бичгээр ХГБХХЕГ-т хүргүүлсэн. |  |  | √ |  |
| 54. | Засгийн газрын 2024 оны “Журам шинэчлэн батлах тухай” тогтоолын 2 дугаар хавсралтаар баталсан “Ахмадын сан байгуулан ажиллуулах журам”-ын хэрэгжилтийг хангах хүрээнд Монголын ахмадын холбоотой хамтран аж ахуйн нэгж, байгууллагатай хамтран ажиллах талаар төлөвлөгөөнд тусган бэлтгэл ажлыг хангаж байна. |  |  | √ |  |
| 55. | Гэр бүл, хөдөлмөр, нийгмийн хамгааллын яамны хөгжлийн бэрхшээлтэй хүний эрхийг хангах дэд зөвлөлийн ээлжит хурлыг 2025 оны 01 дүгээр сарын 20-ны өдөр зохион байгуулав. Тус хурлаар дэд зөвлөлийн 2024 оны үйл ажиллагааны төлөвлөгөөний тайланг танилцуулж, 2025 оны төлөвлөгөөний төслийг хэлэлцүүлсэн бөгөөд цаашид дэд зөвлөлийн хурлыг улирал бүр тогтмол зохион байгуулахааар шийдвэрлэв. |  |  | √ |  |
| 56. | Гэр бүл, хөдөлмөр, нийгмийн хамгааллын салбарын хэмжээнд хөгжлийн бэрхшээлийн чиглэлээр зохион байгуулах сургалтын нарийвчилсан төлөвлөгөө боловсруулах хүрээнд сургалтын хэрэгцээ, шаардлагыг тодорхойлох асуумжийг боловсрууллаа |  |  | √ |  |
| 57. | Японы хүүхдийг ивээх сангийн “Тэгш хүртээмжтэй үйлчилгээгээр бага насны хүүхдийн цогц хөгжлийг дэмжих нь” төслийн хүрээнд Хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын салбар комиссын чадавхийг нэмэгдүүлэх чиглэлээр 2025 оны 01 сарын 07-11-ний өдрүүдэд Сэлэнгэ аймагт ажиллаж, Баянгол, Мандал сумуудад нүүдлийн хурал, кейс хэлэлцүүлэгийг зохион байгуулан 21 хүүхдийн асуудлыг хэлэлцэн шийдвэрлэлээ. Мөн салбар комиссын гишүүдэд мэргэжил арга зүйн зөвлөгөө өгч ажиллалаа. |  |  | √ |  |
| 58. | Нийслэлийн Сонгинохайрхан дүүргийн хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын салбар комиссын гишүүдтэй хамтран тус дүүргийн өрхийн эрүүл мэндийн эмч нар, төрөлжсөн мэргэжлийн багийн эмч нарт мэдээлэл өгөх сургалтыг зохион байгуулсан бөгөөд сургалтад 67 албан хүн хамрагдлаа. |  |  | √ |  |
| 59. | MSM компаний 20 гаруй дунд шатны менежер, АПУ компаний 15 гаруй дунд шатны менежерүүдэд “Хөгжлийн бэрхшээл ба тэгш байдлын тухай сургалт”-ыг зохион байгууллаа. |  |  | √ |  |
| 60. | НҮБ-ын ХАС-д Гамшгийн үед хэрэгжүүлэх хариу арга хэмжээний төлөвлөгөөнд тусгах саналыг 2025 оны 01 дүгээр сарын 24-ний өдөр хүргүүлэв. |  |  | √ |  |
| 61. | -Хөдөлмөрийн бодлогын газрын Хөдөлмөр, цалин хөлсний хэлтсээс ХАБЭА-н салбар хороо байгуулах, анхаарах асуудлын талаар 15 яамны албан хаагч нарт цахимаар мэдээлэл өгөв.  -ОУХБ-аас бэлтгэж буй сургагч багш нарт Албан бус салбарт ХАБЭА-н хуулийн хэрэгжилтийг хангуулах, ҮОХХ-оос урьдчилан сэргийлэх нь сэдвээр танилцуулга мэдээлэл хийв.  -Хөдөлмөрийн аюулгүй байдал, эрүүл ахуйн үндэсний хорооны хурлыг 2025 оны 01 дүгээр сарын 20-ны өдөр зохион байгуулж, хурлаас гарсан шийдвэрийн тэмдэглэлийг албажуулав.  -“Үйлдвэрлэлийн осол, мэргэжлээс шалтгаалсан өвчний даатгалын сангаас санхүүжүүлэх урьдчилан сэргийлэх арга хэмжээний 2025 оны төлөвлөгөө”-нд тусгах талуудын саналыг нэгтгэн Нийгмийн даатгалын ерөнхий газарт албан бичгээр хүргүүлэхээр бэлтгэж байна. |  |  | √ |  |
| 62. | Хөдөлмөрийн эрхийн маргаан зохицуулах гурван талт хороодоор 2024 онд хэлэлцүүлсэн маргааны тоог нэгтгэв. Мөн Хөдөлмөрийн сонирхлын маргааны 2024 оны мэдээг нэгтгэн Үндэсний статистикийн хороонд хүргүүлэв. |  |  | √ |  |
| 63. | Хөдөлмөрийн харилцааны хөтөлбөрийн нэмэлт, 2025 оны төсвийн төслийг боловсруулан, ХЭҮЗ-ийн хурлаар хэлэлцүүлэхэд бэлтгэв. |  |  | √ |  |
| 64. | Төрийн албаны зөвлөлөөс 21 аймгийн суманд үйл ажиллагаа явуулж байгаа төрийн байгууллагуудад хяналт шалгалт хийх, албан хаагчдад төрийн албаны шинэтгэлийн талаар мэдээлэл, сургалт зохион байгуулах, мэргэшил арга зүйн зөвлөгөө өгөх, зөвлөн туслах ажлыг 2025 оны 2, 3 дугаар сард зохион байгуулахаар төлөвлөн, бэлтгэл ажлыг хангаж буйтай холбогдуулан төрийн албан хаагчийн цалин хөлс, нийгмийн баталгааны талаар танилцуулга мэдээлэл бэлтгэж хүргүүлэв. |  |  | √ |  |
| 65. | Хөдөлмөр, нийгмийн хамгааллын салбарын тогтолцооны загвар боловсруулах судалгааны ажлын хүрээнд тайлан боловсруулж, гүйцэтгэгч байгууллага болох “Тус солюшн” ХХК, “Залуу судлаачдыг дэмжих сан” ТББ-д хүргүүлэв |  |  | √ |  |
| 66. | АХБ-ны Цар тахлын үед хариу арга хэмжээ авах нийгмийн хамгааллын төслийн хүрээнд хэвлэл мэдээллийн байгууллага, төгсөлтийн аргачлалыг нутагшуулах санал зөвлөмж боловсруулах, ядуурлыг бууруулах стратеги боловсруулах чиглэлээр 3 зөвлөх үйлчилгээ үзүүлэх байгууллагыг сонгон шалгаруулах үнэлгээний хорооны ээлжит хурлыг зохион байгуулав. |  |  | √ |  |
| 67. | Хөдөлмөрийн аюулгүй байдал, эрүүл ахуйн стандартуудад улсын үзлэг зохион байгуулах үүрэг бүхий ажлын хэсэг болон удирдамжийг Гэр бүл, хөдөлмөр,нийгмийн хамгааллын сайдын 2025 оны А/23 дугаар тушаалаар баталж, бэлтгэл ажлыг ханган ажиллаж байна. |  |  | √ |  |
| 68. | Нийгмийн халамжийн хэлтсийн дарга, мэргэжилтнүүд 2025.01.17-ны өдөр Хөдөлмөр, халамжийн үйлчилгээний ерөнхий газарт очиж, Ахмад настны тухай хуульд орсон нэмэлт, өөрчлөлтийн хүрээнд шинээр боловсруулсан дүрэм, журамд оруулсан нэмэлт өөрчлөлтийг танилцуулах, санал солилцох, мэргэжил арга зүйн удирдлагаар хангах уулзалтыг зохион байгуулж ажиллалаа. Уулзалтаас Ахмад настны тухай хуулийг хэрэгжүүлэх ажлын хүрээнд холбогдох ажлын хэсгүүдийг байгуулан ажиллахаар боллоо. |  |  | √ |  |
| 69. | “Ахмад настанд үзүүлэх үйлчилгээг санхүүжүүлэх жишиг үнэ, иргэний хариуцах төлбөрийн хэмжээ”-г батлах тухай ГБХНХ-ын сайд, Сангийн сайдын хамтарсан тушаалыг төслийг хянаж батлуулахаар Сангийн яаманд цахим албан бичгээр хүргүүлсэн. |  |  | √ |  |
| 70. | Хөдөлмөр, нийгмийн хамгааллын сургалт, үнэлгээ, судалгааны институтийн Судалгааны газрын Хүн амын хөгжил, нийгмийн хамгааллын бодлогын судалгааны сектортэй хамтран  1. "Олон нийтийн оролцоонд түшиглэсэн халамжийн үйлчилгээний хэрэгжилтийн судалгаа"  2. "Нийгмийн халамжийн үйлчилгээ цахим болсонтой холбогдуулан Цахим үр ашгийн судалгаа"-ны үр дүнг холбогдох удирдлага, албан хаагчдад 2025 оны 01 дүгээр сарын 31-ний өдрийн өглөө 9:00 цагт тус тус танилцуулав. |  |  | √ |  |
| 71. | Байнгын асаргаа шаардлагатай хүнд хэлбэрийн хөгжлийн бэрхшээлтэй хүүхдэд олгох асаргааны тэтгэмжийн хэмжээг нэмэгдүүлэхтэй холбогдуулан тэтгэмжид хамруулах хүүхдийн тооцоо судалгааг хийж байна. |  |  | √ |  |
| 72. | НҮБ-ийн Эдийн засаг, нийгэм, соёлын эрхийн тухай пактын хорооны 72 дугаар чуулганаар “Эдийн засаг, нийгэм, сослын эрхийн тухай олон улсын пакт”-ын хэрэгжилтийн талаарх Монгол Улсын тавдугаар тайланг хэлэлцүүлж, хорооноос өгсөн зөвлөмжийн хүрээнд ядуурлыг бууруулахад дотоодын нөөц боломжийг дайчлах чадавхийг сайжруулах чиглэлээр авч хэрэгжүүлсэн арга хэмжээний мэдээллийг бэлтгэв. |  |  | √ |  |
| 73. | УИХ-аас зохион байгуулж буй “Агаарын бохирдлыг бууруулах хүрээнд утааны асуудлаарх бодлого, шийдвэрийн үр дүн, шийдэл” сэдвээр зохион байгуулагдах хяналтын сонсголд мэдээлэл бэлтгэн хүргүүлж, агаарын бохирдлыг бууруулах 2025 оны төлөвлөгөөнд санал өгсөн. |  |  |  | √ |
| 74. | УИХ-ын гишүүдэд нийгмийн халамжийн үйлчилгээ болон, Ахмад настны тухай хуульд орсон нэмэлт өөрчлөлтийн талаар мэдээлэл өгөв. |  | √ |  |  |
| 75. | Гэр бүл, хөдөлмөр, нийгмийн хамгааллын яамнаас 2024 оны 11 дүгээр сарын 07-ны өдрөөс 2024 оны 12 дугаар сарын 20-ны өдрийн хооронд харьяа асрамж, халамж, сэргээн засах чиглэлээр үйл ажиллагаа явуулж байгаа 15 байгууллагын холбогдох стандартын хэрэгжилтэд үзлэг шалгалт хийж, үзлэг шалгалтын танилцуулгыг холбогдох газар, хэлтсийн дарга нарт танилцуулж, танилцуулга, цаашид авах арга хэмжээний саналыг дотоод бичгээр тус тус хүргүүлсэн байна.  Үзлэг шалгалтын хүрээнд Баянзүрх дүүргийн Өнөр бүл хүүхдийн төвд амьдарч буй ДЦП мөчний чангарсан саажилт, F73 хүнд хэлбэрийн хөгжлийн бэрхшээлтэй, байнгын асаргаанд байдаг бүтэн өнчин, 19 настай эрэгтэй Т.С, мөн тархины саажилттай, F2 хүнд хэлбэрийн хөгжлийн бэрхшээлтэй, ДЦП тулгуур эрхтний гажиг гэсэн хавсарсан оноштой, сэтгэцийн эмчийн хяналтад байдаг бүтэн өнчин, 20 настай, эмэгтэй Б.А нарын нөхцөл байдалтай танилцсан байна.  Хөдөлмөр, нийгмийн хамгааллын сайдын 2023 оны А/188 дугаар тушаалаар баталсан “**Төрөлжсөн асрамжийн газарт ахмад настан, хөгжлийн бэрхшээлтэй иргэнийг хүлээн авах, шилжүүлэх, гаргах журам”-ын 4.1 дэх хэсэгт** “үйлчлүүлэгчийг насны байдал, тусгай хэрэгцээ, нөхцөл, асруулах хэлбэр, чиглэлээр нь бусад асрамжийн газруудад төрөлжүүлэн шилжүүлж болно” гэж заасны дагуу хөгжлийн бэрхшээлтэй асруулагч Т.С, Б.А нарыг Баруун бүсийн Хөгжлийн бэрхшээлтэй хүний асрамжийн газарт асруулахаар шилжүүлэх асуудлыг шийдвэрлүүлэхээр Төрийн нарийн бичгийн даргын 2025.01.23-ны өдрийн 02/246 дугаартай албан бичиг хүргүүлж ажилласан байна. |  |  | √ |  |
| 76. | Гэр бүл, хөдөлмөр, нийгмийн хамгааллын яамны Улаанбаатар төмөр зам (УБТЗ) хувь нийлүүлсэн нийгэмлэгтэй байгуулсан гэрээний хүрээнд Хөдөлмөрийн аюулгүй байдал, эрүүл ахуйн албаны улсын (ахлах) байцаагчдын 2024 онд хийсэн ажлын тайлан болон 2025 онд хийх ажлын төлөвлөгөөг хэлэлцэх, тайланд дүн шинжилгээ хийх зорилготой тайлангийн хурлыг 2025 оны 01 дүгээр сарын 20-ны өдөр зохион байгуулж ажилласан. |  |  | √ |  |
| **V** | **Дотоод ажлын чиглэлээр** | | | | |
| 90. | Аймгуудын Засаг даргын 2024 оны гэрээний хэрэгжилтэд Засгийн газрын 206 дугаар тогтоолоор баталсан “Бодлогын баримт бичгийн хэрэгжилт, захиргааны байгууллагын үйл ажиллагаанд хяналт-шинжилгээ, үнэлгээ хийх нийтлэг журам”-ын дагуу хяналт-шинжилгээ, үнэлгээ хийв. |  |  | √ |  |
| 91. | Гэр бүл, хөдөлмөр, нийгмийн хамгааллын салбарын 2021-2024 оны стратеги төлөвлөгөөний хэрэгжилтэд үнэлгээ хийлээ. |  |  | √ |  |
| 92. | Харьяа байгууллагуудын Нээлттэй мэдээллийн ил тод байдлын тухай хуулийн хэрэгжилтэд хийх хяналт шалгалтын дагуу 1-р сарын 14, 15-ны өдрүүдэд НДЕГ, ХГБХХЕГ, ХБХХЕГ, ХХҮЕГ, ХНХСҮСИ, ХАБЭМТ-д очиж болон зайнаас ажилласан.  Хяналт шалгалтын дүгнэлт зөвлөмжийг боловсруулж, холбогдох байгууллагуудад хүргүүлнэ. |  |  | √ |  |
| 93. | Төсвийн ерөнхийлөн захирагчийн эрхлэх асуудлын хүрээний агентлаг, төсөвт байгууллага, тусгай сангийн үйл ажиллагаанд 2020-2023 онуудад төрийн аудитын байгууллага болон бусад хяналт, шалгалтын байгууллагаас хийсэн аудит, хяналт шалгалтаар тогтоогдсон акт, төлбөрийн барагдуулалт, дүгнэлт, зөвлөмжийн биелэлтэд түүвэрчлэн хяналт хийх ажлын удирдамжийг боловсруулан ГБХНХ-ын Сайдын 2025 оны 01 дүгээр сарын 10-ны өдрийн А/05 дугаар тушаалаар батлуулж хэрэгжилтэд 14-15-ны өдрүүдэд хяналт хийсэн. |  |  | √ |  |
| 94. | Хараагүй хүмүүсийн хөдөлмөр сургалт, хөгжлийн төвийн үйл ажиллагаанд хяналт шалгалт хийх тухай ТНБД-ын тушаал, удирдамжийн хүрээнд хяналт, шалгалтын ажлын ажлын хэсэг 1 дүгээр сарын 22-24-ний өдрүүдэд ажиллалаа. |  |  | √ |  |
| 95. | Төсвийн ерөнхийлөн захирагчийн эрхлэх асуудлын хүрээний агентлаг, төсөвт байгууллага, тусгай сангийн үйл ажиллагаанд 2020-2023 онуудад төрийн аудитын байгууллага болон бусад хяналт, шалгалтын байгууллагаас хийсэн аудит, хяналт шалгалтаар тогтоогдсон акт, төлбөрийн барагдуулалт, дүгнэлт, зөвлөмжийн биелэлтэд түүвэрчлэн хяналт хийх ажлын удирдамжийг боловсруулан ГБХНХ-ын Сайдын 2025 оны 01 дүгээр сарын 10-ны өдрийн А/05 дугаар тушаалаар батлуулж хэрэгжилтэд 14-15-ны өдрүүдэд хяналт хийсэн. |  |  | √ |  |
| 96. | ГБХНХЯ-ны 2024 оны 12 дугаар сарын үйл ажиллагааны тайланг гарган, “Засгийн газрын хяналт-шинжилгээ, үнэлгээний цахим систем” (www.unelgee.gov.mn)-д хугацаанд нь байршуулж баталгаажуулав. |  | √ |  |  |
| 97. | Тус яаманд иргэд, аж ахуйн нэгж байгууллагаас 2025 оны 01 дүгээр сарын 31-ний байдлаар 144 өргөдөл, гомдол, санал хүсэлт, мэдээлэл ирүүлсэнээс 65 бичгээр, цахимаар, иргэд олон нийттэй харилцах төвөөс 79 ирсэн байна. Үүнээс 70 өргөдөл шийдвэрлэж, 2 өргөдөл бусад байгууллагад шилжүүлж, 72 өргөдөл шийдвэрлэх шатандаа, хугацаа болоогүй байна. Шийдвэрлэлт 50 хувьтай байна. |  |  | √ |  |

------ oOo ------